DA Den Europæiske Unions Tidende C 120/40

Det Europæiske Regionsudvalgs udtalelse — EU-ramme for indsamling af data i fiskerisektoren

(2016/C 120/08)

Ordfører: Olgierd GEBLEWICZ, formand for Zachodniopomorskie-provinsen (PL/EPP) Basisdokument: Forslag til Europa-Parlamentets og Rådets forordning om fastlæggelse af en EU-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (omarbejdning) COM(2015) 294 final

I. ANBEFALEDE ÆNDRINGER

Anbefalet ændring 1

Betragtning 10

Kommissionens tekst Regionsudvalgets ændringsforslag (10) Definitionen på »slutbrugere« bør bringes i overensstemmelse med definitionen på »slutbruger af videnskabelige data«, der er fastsat i forordning (EU) nr. 1380/2013, og således også omfatte videnskabelige organer, der har interesse i de miljømæssige aspekter af fiskeriforvaltning. (10) Definitionen på »slutbrugere« bør bringes i overensstemmelse med definitionen på »slutbruger af videnskabelige data«, der er fastsat i forordning (EU) nr. 1380/2013 og med STECF's anbefalinger , og således også omfatte videnskabelige organer, der har interesse i de miljømæssige aspekter af fiskeriforvaltning.

Begrundelse

Definitionen på »slutbruger« er for bred, navnlig når slutbrugeren kan definere databehov. Derfor bør slutbrugere opdeles i dem, der kan definere databehov, og dem, der kun kan få adgang til data.

I sin gennemgang af det flerårige program for dataindsamling (ref. STECF's rapport vedrørende gennemgangen af det flerårige program for dataindsamling (STECF-13-06), del 1, side 6, og STECF's rapport vedrørende revisionen af dataindsamlingsrammen (STECF-14-07), del 4, side 43-45 og side 106, foreslår STECF følgende tre typer slutbrugere:

— Type 1: Primære slutbrugere, som dataindsamlingsrammen blev udformet til, herunder Kommissionen, organer såsom ICES og STECF, der er udpeget af Kommissionen til at give periodisk vejledning, som direkte understøtter den fælles fiskeripolitiks beslutningsprocedure, og andre fiskeriforvaltende organer såsom RFFO'er og GFCM, der anvender data, der er fremsendt under rammen for dataindsamling, til at gennemføre deres fiskeriforvaltningspolitikker.

— Type 2: Andre organer såsom rådgivende råd eller underleverandører, som Kommissionen kan anmode om rådgivning eller analyser baseret på data, der er fremsendt under rammen for dataindsamling.

— Type 3: Alle andre organer såsom NGO'er, fiskeriorganisationer og universiteter, der har interesse i at anvende data, der er fremsendt under rammen for dataindsamling, til egne formål.

Alle tre typer slutbrugere kan få adgang til data, men kun type 1 og 2 kan bidrage til procedurerne for databehov.

Anbefalet ændring 2

Betragtning 14

Kommissionens tekst Regionsudvalgets ændringsforslag (14) Data, der er nødvendige for gennemførelsen af den fælles fiskeripolitik, og som ikke direkte er omfattet af bestemmelserne i forordning (EU) nr. 1380/2013, som f.eks. de data, der er omfattet af forordning (EF) nr. 1100/2007 og forordning (EF) nr. 2347/2002, bør også være omfattet af nærværende forordning. (14) Data, der er nødvendige for gennemførelsen af den fælles fiskeripolitik, og som ikke direkte er omfattet af bestemmelserne i forordning (EU) nr. 1380/2013, som f.eks. de data, der er omfattet af forordning (EF) nr. 1100/2007 , forordning (EF) nr. 812/2004 og forordning (EF) nr. 2347/2002, bør også være omfattet af nærværende forordning.

Begrundelse

Med henblik på at sikre overensstemmelse med artikel 77, stk. 2, litra c), i forordning (EU) nr. 508/2014.

Anbefalet ændring 3

Artikel 4

Fastlæggelse af flerårige EU-programmer

Kommissionens tekst Regionsudvalgets ændringsforslag Artikel 4 Artikel 4 Fastlæggelse af flerårige EU-programmer Fastlæggelse af flerårige EU-programmer 1. Kommissionen tillægges beføjelser til i henhold til artikel 23 at vedtage delegerede retsakter med henblik på fastlæggelse af flerårige EU-programmer for indsamling og forvaltning af biologiske, tekniske, miljømæssige, sociale og økonomiske data vedrørende fiskerisektoren. 1. Kommissionen tillægges beføjelser til i henhold til artikel 23 at vedtage delegerede retsakter med henblik på fastlæggelse af flerårige EU-programmer for indsamling og forvaltning af biologiske, tekniske, miljømæssige, sociale og økonomiske data vedrørende fiskerisektoren. 2 De flerårige EU-programmer fastlægges efter høring af de regionale koordinationsgrupper, der er omhandlet i artikel 8, Den Videnskabelige, Tekniske og Økonomiske Komité for Fiskeri (STECF) og eventuelle andre relevante videnskabelige rådgivende organer. 2. De flerårige EU-programmer fastlægges efter høring af de regionale koordinationsgrupper, der er omhandlet i artikel 8, Den Videnskabelige, Tekniske og Økonomiske Komité for Fiskeri (STECF) og eventuelle andre relevante videnskabelige rådgivende organer. 3. Ved fastlæggelse af et flerårigt EU-program skal Kommissionen tage hensyn til: 3. Ved fastlæggelse af et flerårigt EU-program skal Kommissionen tage hensyn til: a) behovet for information med henblik på forvaltningen af den fælles fiskeripolitik a) behovet for og tilgængeligheden af information med henblik på forvaltningen af den fælles fiskeripolitik b) behovet for og relevansen af data for beslutninger om fiskeriforvaltning og beskyttelsen af økosystemet, herunder sårbare arter og habitater b) behovet for og relevansen af data for beslutninger om fiskeriforvaltning og beskyttelsen af økosystemet, herunder sårbare arter og habitater c) behovet for at tilvejebringe data til støtte for konsekvensanalyser af politiske tiltag c) behovet for at tilvejebringe data til støtte for konsekvensanalyser af politiske tiltag d) omkostninger og fordele d) omkostninger og fordele e) eksisterende tidsserier e) eksisterende tidsserier f) nødvendigheden af at undgå indsamling af de samme data flere gange f) nødvendigheden af at undgå indsamling af de samme data flere gange g) regionale forhold g) regionale forhold h) Unionens og medlemsstaternes internationale forpligtelser. h) Unionens og medlemsstaternes internationale forpligtelser.

Begrundelse

For at begrænse ekstraudgifterne i forbindelse med indsamling af data, og eftersom alle data vedrørende art og type allerede er genstand for behandling, må dataindsamlingen ikke skabe nye forpligtelser, uden at det er aftalt med samtlige aktører.

Anbefalet ændring 4

Artikel 6

Nationale arbejdsplaner

Kommissionens tekst Regionsudvalgets ændringsforslag 1. Uden at dette berører deres nuværende dataindsamlingsforpligtelser i henhold til EU-lovgivningen, indsamler medlemsstaterne data inden for rammerne af et operationelt program som omhandlet i artikel 18 i forordning (EU) nr. 508/2014 og en arbejdsplan, der opfylder kravene i det flerårige EU-program, og som de har udarbejdet i henhold til artikel 21 i forordning (EU) nr. 508/2014. 1. Uden at dette berører deres nuværende dataindsamlingsforpligtelser i henhold til EU-lovgivningen, indsamler medlemsstaterne data inden for rammerne af et operationelt program som omhandlet i artikel 18 i forordning (EU) nr. 508/2014 og en arbejdsplan, der opfylder kravene i det flerårige EU-program, og som de har udarbejdet i henhold til artikel 21 i forordning (EU) nr. 508/2014. 2. Medlemsstaternes arbejdsplaner skal indeholde en detaljeret beskrivelse af følgende: 2. Medlemsstaternes arbejdsplaner skal indeholde en detaljeret beskrivelse af følgende: a) den hyppighed, hvormed der indsamles data a) den hyppighed, hvormed der indsamles data b) datakilden samt de procedurer og metoder, der er anvendt til indsamling og behandling af dataene med henblik på opstilling af datasæt, som stilles til rådighed for slutbrugerne b) datakilden samt de procedurer og metoder, der er anvendt til indsamling og behandling af dataene med henblik på opstilling af datasæt, som stilles til rådighed for slutbrugerne c) reglerne for kvalitetssikring og -kontrol, som skal sikre data af en ordentlig kvalitet som krævet i artikel 13 c) reglerne for kvalitetssikring og -kontrol, som skal sikre data af en ordentlig kvalitet som krævet i artikel 13 d) hvordan og hvornår der er behov for dataene d) hvordan og hvornår der ifølge de primære slutbrugere er behov for dataene e) de internationale og regionale samarbejdsordninger, herunder bi- og multilaterale aftaler, der er indgået for at opfylde målene i denne forordning, og e) de internationale og regionale samarbejdsordninger, herunder bi- og multilaterale aftaler, der er indgået for at opfylde målene i denne forordning, og f) hvordan der er taget hensyn til Unionens og medlemsstaternes internationale forpligtelser. f) hvordan der er taget hensyn til Unionens og medlemsstaternes internationale forpligtelser. 3. Ved udarbejdelsen af sin arbejdsplan skal hver enkelt medlemsstat koordinere sine bestræbelser med de andre medlemsstater, navnlig inden for samme havområde, for at sikre fyldestgørende og effektiv dækning og undgå en overlapning af dataindsamlingsaktiviteterne. 3. Ved udarbejdelsen af sin arbejdsplan skal hver enkelt medlemsstat koordinere sine bestræbelser og samarbejde med de andre medlemsstater, navnlig inden for samme havområde, for at sikre fyldestgørende og effektiv dækning og undgå en overlapning af dataindsamlingsaktiviteterne. 4. Hver medlemsstat skal sikre sig, at dens arbejdsplan opfylder kravene i de gældende fælles henstillinger, der er udarbejdet af de regionale koordinationsgrupper, hvis disse fælles henstillinger er godkendt af Kommissionen i form af en regional arbejdsplan som omhandlet i artikel 8. 4. Hver medlemsstat skal sikre sig, at dens arbejdsplan opfylder kravene i de gældende fælles henstillinger, der er udarbejdet af de regionale koordinationsgrupper, hvis disse fælles henstillinger er godkendt af Kommissionen i form af en regional arbejdsplan som omhandlet i artikel 8.

Begrundelse

I denne forordning foreslås det, at de primære slutbrugere af data bør være involveret i at definere databehovene, og at de derfor bør være i stand til at igangsætte dataindsamlinger, når det er nødvendigt. Følgeligt bør de primære slutbrugere have mulighed for at definere databehov og igangsætte dataindsamlinger til enhver tid. På det tidspunkt, hvor medlemsstaterne burde udarbejde arbejdsplaner og fastsætte databehov og datoer for dataindsamlinger, er fristerne for færdiggørelse af dataene til brug for de primære slutbrugere muligvis ukendte.

Det er vigtigt, at medlemsstater i samme region ikke blot koordinerer med hinanden, men også aktivt samarbejder, jf. betragtning 46 i grundforordningen (»Medlemsstaterne bør samarbejde med hinanden og med Kommissionen for at koordinere dataindsamlingen«). Dette bør endvidere være i overensstemmelse med titlen på og indholdet af artikel 8 i det forslag til forordning, der er under behandling.

Anbefalet ændring 5

Artikel 7

Nationale kontaktorganer

Kommissionens tekst Regionsudvalgets ændringsforslag 1. Hver medlemsstat udpeger et nationalt kontaktorgan og meddeler Kommissionen oplysningerne herom. Det nationale kontaktorgan skal formidle oplysninger mellem Kommissionen og den pågældende medlemsstat om udarbejdelsen og gennemførelsen af arbejdsplanerne. 1. Hver medlemsstat udpeger et nationalt kontaktorgan og meddeler Kommissionen oplysningerne herom. Det nationale kontaktorgan skal formidle oplysninger mellem Kommissionen og den pågældende medlemsstat om udarbejdelsen og gennemførelsen af arbejdsplanerne og skal modtage kopi af al information, der vedrører det flerårige program for dataindsamling, herunder om dataindsendelse, rapportering og relevante møder . 2. Derudover varetager det nationale kontaktorgan følgende opgaver: 2. Derudover varetager det nationale kontaktorgan følgende opgaver: a) det koordinerer udarbejdelsen af den årlige rapport, der er omhandlet i artikel 10 a) det koordinerer udarbejdelsen af den årlige rapport, der er omhandlet i artikel 10 b) det sørger for formidling af oplysninger inden for medlemsstaten, og b) det sørger for formidling af oplysninger inden for medlemsstaten, og c) det sørger for relevante eksperters deltagelse i møder tilrettelagt af Kommissionen og for deltagelse i den relevante regionale koordinationsgruppe, der er omhandlet i artikel 8. c) det sørger for relevante eksperters deltagelse i møder tilrettelagt af Kommissionen og for deltagelse i den relevante regionale koordinationsgruppe, der er omhandlet i artikel 8. d) det hører og informerer om nødvendigt de lokale og regionale myndigheder i kystområder, der har juridiske eller økonomiske beføjelser på fiskeriområdet, og de lokale og regionale myndigheder i områder, hvor fiskeriet spille en afgørende rolle. 3. Hvis der i en medlemsstat er flere organer, der deltager i gennemførelsen af arbejdsplanen, er det nationale kontaktorgan ansvarligt for at koordinere arbejdet. 3. Hvis der i en medlemsstat er flere organer, der deltager i gennemførelsen af arbejdsplanen, er det nationale kontaktorgan ansvarligt for at koordinere arbejdet.

Begrundelse

Da de lokale og regionale myndigheder har stor viden om fiskerisektoren og kan have juridiske eller økonomiske beføjelser på fiskeriområdet, har de behov for oplysninger om, hvordan sektoren klarer sig. De spiller også en meget vigtig rolle i gennemførelsen af forordning (EU) nr. 508/2014, der er instrumentet til gennemførelse af den fælles fiskeripolitik.

Anbefalet ændring 6

Artikel 8

Koordinering og samarbejde

Kommissionens tekst Regionsudvalgets ændringsforslag 1. Medlemsstaterne skal i henhold til artikel 25 i forordning (EU) nr. 1380/2013 koordinere deres aktiviteter med de øvrige medlemsstater og bestræbe sig på at koordinere deres aktiviteter med tredjelande, der i samme havområde har farvande, som hører under deres højhedsområde eller jurisdiktion. I dette øjemed nedsætter de relevante medlemsstater i hvert havområde en regional koordinationsgruppe. 1. Medlemsstaterne skal i henhold til artikel 25 i forordning (EU) nr. 1380/2013 koordinere deres aktiviteter med de øvrige medlemsstater og bestræbe sig på at koordinere deres aktiviteter med tredjelande, der i samme havområde har farvande, som i henhold til ICES eller FAO hører under deres højhedsområde eller jurisdiktion. I dette øjemed nedsætter de relevante medlemsstater i hvert havområde en regional koordinationsgruppe. 2. De regionale koordinationsgrupper består af eksperter fra medlemsstaterne, Kommissionen og de relevante dataslutbrugere. 2. De regionale koordinationsgrupper består af eksperter fra medlemsstaterne, Kommissionen, de relevante dataslutbrugere og repræsentanter for de lokale eller regionale myndigheder i kystregioner, som har juridisk eller økonomisk kompetence på fiskeriområdet, og i regioner, hvor fiskeriet spiller en afgørende rolle . 3. De regionale koordinationsgrupper udarbejder og vedtager en forretningsorden med henblik på udøvelsen af deres aktiviteter. 3. De regionale koordinationsgrupper udarbejder og vedtager en forretningsorden med henblik på udøvelsen af deres aktiviteter. 4. De regionale koordinationsgrupper koordinerer deres arbejde med hinanden og med Kommissionen i tilfælde af spørgsmål, der vedrører flere områder. 4. De regionale koordinationsgrupper koordinerer deres arbejde med hinanden og med Kommissionen i tilfælde af spørgsmål, der vedrører flere områder i henhold til ICES eller FAO, herunder EU-farvande, der geografisk ligger i CECAF-områder . 5. De regionale koordinationsgrupper kan udarbejde fælles henstillinger i form af et udkast til en regional arbejdsplan indeholdende de procedurer, metoder, kvalitetssikrings og -kontrolbestemmelser, der skal gælde for indsamling og behandling af de data, der er omhandlet i artikel 5, stk. 2, litra a) og b), og artikel 5, stk. 4, samt regionalt koordinerede stikprøvestrategier. I denne forbindelse tager de regionale koordinationsgrupper hensyn til en eventuel udtalelse fra STECF. En sådan henstilling forelægges for Kommissionen, som kontrollerer, at udkastet til fælles henstilling er i overensstemmelse med denne forordning og det flerårige EU-program, og som, hvis dette er tilfældet, godkender den regionale arbejdsplan ved hjælp af en gennemførelsesretsakt. 5. De regionale koordinationsgrupper kan udarbejde fælles henstillinger i form af et udkast til en regional arbejdsplan indeholdende de procedurer, metoder, kvalitetssikrings og -kontrolbestemmelser, der skal gælde for indsamling og behandling af de data, der er omhandlet i artikel 5, stk. 2, litra a) og b), og artikel 5, stk. 4, samt regionalt koordinerede stikprøvestrategier. I denne forbindelse tager de regionale koordinationsgrupper hensyn til en eventuel udtalelse fra STECF. En sådan henstilling forelægges for Kommissionen, som kontrollerer, at udkastet til fælles henstilling er i overensstemmelse med denne forordning og det flerårige EU-program, og som, hvis dette er tilfældet, godkender den regionale arbejdsplan ved hjælp af en gennemførelsesretsakt. 6. En regional arbejdsplan, der er godkendt af Kommissionen, erstatter de relevante dele af den arbejdsplan, som hver enkelt af de berørte medlemsstater har udarbejdet. Medlemsstaterne ajourfører deres arbejdsplaner i overensstemmelse hermed. 6. En regional arbejdsplan, der er godkendt af Kommissionen, erstatter de relevante dele af den arbejdsplan, som hver enkelt af de berørte medlemsstater har udarbejdet. Medlemsstaterne ajourfører deres arbejdsplaner i overensstemmelse hermed. 7. Kommissionen kan vedtage gennemførelsesretsakter for at fastsætte regler om procedurer, format og tidsplaner for fremsendelse og godkendelse af de regionale arbejdsplaner, der er omhandlet i stk. 5. Gennemførelsesretsakterne vedtages efter undersøgelsesproceduren i artikel 24, stk. 2. 7. Kommissionen kan vedtage gennemførelsesretsakter for at fastsætte regler om procedurer, format og tidsplaner for fremsendelse og godkendelse af de regionale arbejdsplaner, der er omhandlet i stk. 5. Gennemførelsesretsakterne vedtages efter undersøgelsesproceduren i artikel 24, stk. 2.

Begrundelse

Da de lokale og regionale myndigheder har stor viden om fiskerisektoren og i kraft af deres juridiske eller økonomiske kompetencer er involveret i dens forvaltning, har de behov for oplysninger om, hvordan sektoren klarer sig. De spiller også en meget vigtig rolle i gennemførelsen af forordning (EU) nr. 508/2014, der er instrumentet til gennemførelse af den fælles fiskeripolitik. Referencen til ICES udgør en præcisering af begrebet »havregion«.

ICES har kun defineret havområder i det nordatlantiske område og dækker ikke Middelhavet og Sortehavet. FAO's inddeling dækker alle have.

Anbefalet ændring 7

Artikel 16

Procedure for sikring af tilrådighedsstillelse af detaildata og aggregerede data

Kommissionens tekst Regionsudvalgets ændringsforslag 1. Medlemsstaterne indfører passende procedurer og elektronisk teknologi med henblik på at sikre, at artikel 25 i forordning (EU) nr. 1380/2013 gennemføres på effektiv vis, og afholder sig fra at indføre unødige restriktioner, således at detaildata og aggregerede data formidles så bredt som muligt. 1. Medlemsstaterne indfører passende procedurer og elektronisk teknologi med henblik på at sikre, at artikel 25 i forordning (EU) nr. 1380/2013 gennemføres på effektiv vis, og afholder sig fra at indføre unødige restriktioner, således at detaildata og aggregerede data formidles så bredt som muligt. 2. Medlemsstaterne sørger for at træffe passende forholdsregler, hvis dataene omfatter oplysninger vedrørende identificerede eller identificerbare fysiske personer. Kommissionen tillægges beføjelser til at vedtage delegerede retsakter i overensstemmelse med artikel 23 med henblik på at definere passende forholdsregler, der skal træffes i forbindelse med sådanne oplysninger. 2 Medlemsstaterne sørger for at træffe passende forholdsregler, hvis dataene omfatter oplysninger vedrørende identificerede eller identificerbare fysiske personer. 3. Medlemsstaterne sørger for, at relevante detaildata og aggregerede data ajourføres og stilles til rådighed for slutbrugerne senest en måned efter modtagelsen af en anmodning om disse data. Anmoder andre interesserede parter om data, sørger medlemsstaterne for, at dataene ajourføres og stilles til rådighed senest to måneder efter modtagelsen af anmodningen om disse data. 3. Medlemsstaterne sørger for, at relevante detaildata og aggregerede data ajourføres og stilles til rådighed for slutbrugerne som defineret af STECF senest en måned efter modtagelsen af en anmodning om disse data , forudsat at anmodningen fremsættes i overensstemmelse med en på forhånd fastsat årlig tidsplan . Hvis anmodningen fremsættes af primære slutbrugere uden for den årlige tidsplan eller af andre end primære slutbrugere , sørger medlemsstaterne for, at dataene ajourføres og stilles til rådighed senest to måneder efter modtagelsen af anmodningen om disse data. 4. Når der anmodes om detaildata med henblik på en videnskabelig publikation, kan medlemsstaterne for at beskytte dataindsamlernes erhvervsinteresser kræve, at dataene først offentliggøres tre år efter den dato, som dataene vedrører. Medlemsstaterne underretter slutbrugerne og Kommissionen om en sådan beslutning og begrundelsen herfor. 4. Når der anmodes om detaildata med henblik på en videnskabelig publikation, kan medlemsstaterne for at beskytte dataindsamlernes erhvervsinteresser kræve, at dataene først offentliggøres tre år efter den dato, som dataene vedrører. Medlemsstaterne underretter slutbrugerne og Kommissionen om en sådan beslutning og begrundelsen herfor.

Begrundelse

Med henblik på at skabe overensstemmelse med definitionen på slutbrugere. Spørgsmålet om beskyttelse af personoplysninger er fundamentalt. Det bør ikke kun være Kommissionen, der undersøger de trufne foranstaltninger og de opstillede garantier. STECF (Den Videnskabelige, Tekniske og Økonomiske Komité for Fiskeri) giver en klar definition af slutbrugere.

Anbefalet ændring 8

Artikel 17

Kompatible datalagrings- og udvekslingssystemer

Kommissionens tekst Regionsudvalgets ændringsforslag 1. For at reducere omkostningerne og lette adgangen til data for slutbrugerne og andre interesserede parter samarbejder medlemsstaterne, Kommissionen, de videnskabelige rådgivende organer og andre relevante slutbrugere om at udvikle kompatible datalagrings- og udvekslingssystemer, idet de tager hensyn til direktiv 2007/2/EF. Systemerne skal også gøre det lettere at formidle oplysninger til andre interesserede parter . De regionale arbejdsplaner, der er omhandlet i artikel 8, stk. 6, kan danne grundlaget for en aftale om sådanne systemer. 1. For at reducere omkostningerne og lette adgangen til data for slutbrugerne samarbejder medlemsstaterne, Kommissionen, de videnskabelige rådgivende organer og andre relevante slutbrugere om at udvikle kompatible datalagrings- og udvekslingssystemer, idet de tager hensyn til direktiv 2007/2/EF. Systemerne skal også gøre det lettere at formidle oplysninger til andre end primære slutbrugere som defineret af STECF . De regionale arbejdsplaner, der er omhandlet i artikel 8, stk. 6, kan danne grundlaget for en aftale om sådanne systemer. 2. Der skal træffes forholdsregler, hvis de datalagrings- og udvekslingssystemer, der er omhandlet i stk. 1, indeholder oplysninger vedrørende identificerede eller identificerbare fysiske personer. Kommissionen tillægges beføjelser til at vedtage delegerede retsakter i overensstemmelse med artikel 23 med henblik på at definere passende forholdsregler, der skal træffes i forbindelse med sådanne oplysninger. 2. Der skal træffes forholdsregler, hvis de datalagrings- og udvekslingssystemer, der er omhandlet i stk. 1, indeholder oplysninger vedrørende identificerede eller identificerbare fysiske personer. 3. Kommissionen tillægges beføjelser til at vedtage gennemførelsesretsakter med henblik på at fastsætte regler om procedurer, formater, koder og tidsplaner, som skal anvendes for at sikre, at datalagrings- og udvekslingssystemer er kompatible. Gennemførelsesretsakterne vedtages efter undersøgelsesproceduren i artikel 24, stk. 2. 3. Kommissionen tillægges beføjelser til at vedtage gennemførelsesretsakter med henblik på at fastsætte regler om procedurer, formater, koder og tidsplaner, som skal anvendes for at sikre, at datalagrings- og udvekslingssystemer er kompatible. Gennemførelsesretsakterne vedtages efter undersøgelsesproceduren i artikel 24, stk. 2.

Begrundelse

Med henblik på at skabe overensstemmelse med definitionen på slutbrugere.

Spørgsmålet om beskyttelse af personoplysninger er fundamentalt. Det bør ikke kun være Kommissionen, der undersøger de trufne foranstaltninger og de opstillede garantier.

II. POLITISKE ANBEFALINGER

DET EUROPÆISKE REGIONSUDVALG

1. Det Europæiske Regionsudvalg glæder sig over forslaget til Europa-Parlamentets og Rådets forordning om fastlæggelse af en EU-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik og betragter denne forordning som en vigtig hjørnesten i fastlæggelsen af en regionalt baseret fælles fiskeripolitik;

2. mener, at indsamling af data er afgørende for et forbedret kendskab til fiskebestandene og for den langsigtede fiskeriforvaltning. Forbedret dataindsamling vil åbne mulighed for en mere pålidelig vurdering af det maksimale bæredygtige udbytte og for opnåelse af langsigtet bæredygtighed som foreskrevet i Rådets forordning (EU) nr. 1380/2013;

3. mener, at forslaget er et værdifuldt instrument til at opnå bæredygtigt fiskeri inden 2020;

4. bemærker, at den tiltagende opmærksomhed på fiskeriets konsekvenser for økosystemet har medført et øget behov for at tage hensyn til fiskeriets påvirkning af økosystemerne, hvilket er et princip, der er formuleret som et af hovedmålene i artikel 2 i den nye fælles fiskeripolitik (forordning (EU) nr. 1380/2013);

5. bemærker, at pålidelig indsamling af data om marine arter, hvad enten de er kommercielle eller ikkekommercielle, sammen med andre relevante miljømæssige data vil føre til en mere nøjagtig vurdering af bestandenes tilstand og af de marine økosystemer og deres dynamik;

6. er bekymret over en nedsættelse af dataindsamlingens hyppighed, som kan få følger for overvågningen og etableringen af dataserier, navnlig med hensyn til data, som kan være i hastig udvikling, og en betydelig konsekvens for forvaltningstiltagene;

7. mener, at forslaget er et afgørende skridt for etableringen af en økosystembaseret tilgang under den reformerede fælles fiskeripolitik;

8. foreslår, at man som det første skridt i vurderingen af fiskeriets indvirkning på sårbare marine økosystemer bør analysere overlapningen mellem den geografiske spredning af fiskeriet og placeringen af sårbare marine levesteder. En forudsætning herfor er, at der findes kort over levestederne, og hvis der ikke findes sådanne kort, bør der foretages specifikke undersøgelser, der er finansieret som led i de direkte forvaltningsforanstaltninger. Næste skridt bør være en præcisering af, hvordan forskellige typer af fiskeriredskaber påvirker forskellige typer af levesteder;

9. bemærker det store potentiale for at øge interoperabiliteten med havstrategirammedirektivet;

10. foreslår, at brug af forskningsfartøjer som fælles platforme, for så vidt angår dataindsamlingsrammen og havstrategirammedirektivet, er den bedste metode til at minimere driftsomkostningerne. Man bør imidlertid overveje at sikre tilstrækkelig adgang til menneskelige ressourcer og udstyr i medlemsstaterne med henblik på at muliggøre nye aktiviteter;

11. er enig i målsætningen om en bedre overensstemmelse mellem de disponible data og de forvaltningsmæssige behov, men advarer imidlertid om de konsekvenser, der kan være forbundet med den cost-benefit- eller en omkostningsnytteanalyse, som Kommissionen foreslår. For visse data kan undersøgelse til havs ikke erstattes af andre, mindre omkostningsfulde metoder;

12. opfordrer medlemsstaterne til at gennemføre en vurdering af deres eksisterende dataindsamlingssystemer med henblik på at sikre interoperabilitet. I denne forbindelse bør der foretages en vurdering af overholdelsen samt en gennemgang af datatransmissionsprotokoller og dataindsamling, -behandling, -indsendelse og -kvalitetsvurdering. Effektiv regional dataindsamling og oprettelse af regionale databaser bør resultere i en bedre integrering af de indsamlede data i forvaltningsplanerne;

13. opfordrer alle interesserede parter til så vidt muligt at arbejde hen imod at sikre åben adgang til de indsamlede data i et format, der kan anvendes af de relevante brugere, herunder lokale og regionale myndigheder. Det er afgørende, at der stilles flere informationer til rådighed for de enkelte regioner, og at der tages bedre højde for deres behov;

14. bemærker, at videnskabelige fiskeridata allerede er bredt tilgængelige, men sjældent i et format, der let kan anvendes af lokale og regionale myndigheder, da der mangler en hensigtsmæssig grænseflade og knowhow på lokalt plan;

15. understreger betydningen af dataindsamling for den kvalitative og kvantitative analyse af den blå økonomi i betragtning af det behov, der er for at indsamle data, med henblik på at udfylde eksisterende videnshuller;

16. understreger betydningen af socioøkonomiske data for fiskeriet og akvakultursektoren og antager, at en harmonisering af disse data på mellemlang sigt kan bidrage til en større harmonisering og styrkelse af de samfundsmæssige aspekter af disse sektorer;

17. bemærker imidlertid, at midler fra EHFF udelukkende bør anvendes til dataindsamling i henhold til forordningen om den fælles fiskeripolitik og EHFF-forordningen;

18. opfordrer til, at dataindsamling og videnskabelig rådgivning, der opfylder den fælles fiskeripolitiks behov, tildeles midler, der afspejler den fælles fiskeripolitiks ambitiøse mål. Hvis data indsamles til andre formål end den fælles fiskeripolitik, bør disse data finansieres på anden måde end via EHFF;

19. understreger den betydning, som indsamling af socioøkonomiske data har for fiskeforarbejdningsindustrien. Forarbejdede fisks oprindelsessted er en vigtig parameter til forståelse af værdikæden i små fiskerisamfund, og adgangen til disse oplysninger kan være til stor fordel for den politiske tilgang til lokalt ikkeindustrielt fiskeri og kystfiskeri på nationalt og europæisk plan. Indsamling og grundig analyse af socioøkonomiske data såsom arbejdstagernes kønsfordeling og beskæftigelsestyper kan åbne nye muligheder for jobskabelse og økonomisk vækst i kystområderne. Det anslås, at der for hver 1 euro, som investeres i dataindsamling, kontrol og håndhævelse i fiskerisektoren, er et potentielt afkast på 10:1;

20. gentager, at indsamling og udveksling af oplysninger om havene ikke må skabe ulemper eller yderligere administrative byrder for lokale og regionale myndigheder og de erhvervsdrivende (1);

21. glæder sig over, at Kommissionen har medtaget socioøkonomiske data fra akvakulturer i sit forslag. Udvalget mener, at den blå økonomi i høj grad vil kunne bidrage til den europæiske dagsorden for vækst og beskæftigelse, især fordi den skaber værdifulde job i strukturelt svage regioner. En bedre dataindsamling vil også have positiv indvirkning på innovation og konkurrence og medvirke til at mindske uvisheden omkring havområder (2);

22. bifalder, at proportionalitetsprincippet, som fastlagt i artikel 5 i traktaten om Den Europæiske Union, overholdes i forslaget;

23. glæder sig over Kommissionens betydelige indsats for at anvende principperne om bedre lovgivning og forenkling på forslaget;

24. foreslår, at lovgiveren fastlægger en klassificering af de vigtigste typer slutbrugere med henblik på at skabe overensstemmelse med STECF's henstillinger: Type 1: Primære slutbrugere, som dataindsamlingsrammen blev udformet til, herunder Kommissionen, organer såsom ICES og STECF, der er udpeget af Kommissionen til at give periodisk vejledning, som direkte understøtter den fælles fiskeripolitiks beslutningsprocedure, og andre fiskeriforvaltende organer såsom RFFO'er og GFCM, der anvender data, der er fremsendt under rammen for dataindsamling, til at gennemføre deres fiskeriforvaltningspolitikker. Type 2: Andre organer såsom rådgivende råd eller underleverandører, som Kommissionen kan anmode om rådgivning eller analyser baseret på data, der er fremsendt under rammen for dataindsamling. Type 3: Alle andre organer såsom lokale og regionale myndigheder, for hvem fiskeriet spiller en vigtig rolle, NGO'er, fiskeriorganisationer og universiteter, der har interesse i at anvende data, der er fremsendt under rammen for dataindsamling, til egne formål.

25. opfordrer til, at indsamlingen af data inden for rammerne af den fælles fiskeripolitik ikke kun omfatter en undersøgelse af fiskebestandene med henblik på opnåelse af et bæredygtigt fiskeri og en bæredygtig akvakultur, men også indsamling af pålidelige data for håndtering af fiskespisende rovdyr (f.eks. oddere, skarve, fiskehejrer) samt andre strengt beskyttede dyrearter (f.eks. bævere).

Bruxelles, den 10. februar 2016. Markku MARKKULA Formand for Det Europæiske Regionsudvalg

(1) NAT-V/044.

(2) Se fodnote 1.